Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az Alkotmánybíróság 1/1995. (II. 8.) AB határozatában
Paragraph Index: 387

Az Alkotmánybíróság 1/1995. (II. 8.) AB határozatában rámutatott arra, hogy amennyiben „az állam a különböző helyzetek között — azzal, hogy az azokban rejlő lényeges különbözőségeket figyelmen kívül hagyja — egyenlőtlen elbánást eredményező módon azonosságot állapít meg, az személyek közötti tilos megkülönböztetést eredményez”. Az Alkotmánybíróság hivatkozott rendelkezésére figyelemmel az állampolgári jogok országgyűlési biztosa megállapította, hogy lényegesen „különböző élethelyzetnek” tekinthető, ha gyermekeit egy egyedülálló látó vagy egy egyedülálló vak szülő neveli. Ezért a családi pótlék megállapításának jogi szabályozása, amely a halmozottan hátrányos élethelyzeteket nem veszi figyelembe, az Alkotmány 70/A. §-ában biztosított diszkrimináció mentes elbánáshoz, valamint az Alkotmány 70/E. §-a szerinti szociális biztonsághoz való jogokkal összefüggésben eredményez alkotmányos visszásságot. A feltárt alkotmányos visszásság megszüntetésére az állampolgári jogok országgyűlési biztosa 1998. október 20-án ajánlást tett a miniszterelnöknek arra, hogy kezdeményezze a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes